CELEX: C2007/283/26
Language: el
Date: 2007-11-24 00:00:00
Title: Υπόθεση C-409/07: Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Giessen στις 3 Σεπτεμβρίου 2007 — Avalon Service-Online-Dienste GmbH κατά Wetteraukreis

24.11.2007   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 283/14
            
         Αίτηση για την έκδοση προδικαστικής αποφάσεως, την οποία υπέβαλε το Verwaltungsgericht Giessen στις 3 Σεπτεμβρίου 2007 — Avalon Service-Online-Dienste GmbH κατά Wetteraukreis
   (Υπόθεση C-409/07)
   (2007/C 283/26)
   Γλώσσα διαδικασίας: η γερμανική
   Αιτούν δικαστήριο
   Verwaltungsgericht Giessen
   Διάδικοι στην υπόθεση της κύριας δίκης
   
      Προσφεύγουσα: Avalon Service-Online-Dienste GmbH
   
      Καθού: Wetteraukreis
   Προδικαστικά ερωτήματα
   
               1)
            
            
               Έχουν τα άρθρο 43 και 49 EΚ την έννοια ότι αντιβαίνει προς αυτά εθνικό μονοπώλιο σε ορισμένα τυχηρά παίγνια όπως π.χ. στοιχήματα επί αθλητικών εκδηλώσεων, εάν στο οικείο κράτος μέλος δεν υπάρχει γενική συνεπής και συστηματική πολιτική για τον περιορισμό των τυχηρών παιγνίων, ιδίως επειδή οι ημεδαποί παραχωρησιούχοι διοργανωτές ενθαρρύνουν τη συμμετοχή σε άλλα τυχηρά παίγνια -όπως κρατικές λαχειοφόροι αγορές και παίγνια σε καζίνα- και περαιτέρω άλλα παίγνια που ενέχουν τον ίδιο ή υψηλότερο υποτιθέμενο κίνδυνο εξαρτήσεως -όπως στοιχήματα για συγκεκριμένα αθλητικά γεγονότα (π.χ. ιπποδρομίες) και παίγνια μηχανής- μπορούν να διοργανώνονται από ιδιώτες φορείς παροχής υπηρεσιών;
            
         
               2)
            
            
               Έχουν τα άρθρα 43 και 49 ΕΚ την έννοια ότι άδειες διοργανώσεως στοιχημάτων επί αθλητικών συναντήσεων, οι οποίες χορηγούνται από κρατικές αρχές ειδικά ορισμένες για τον σκοπό αυτόν από τα κράτη μέλη και δεν περιορίζονται στην εκάστοτε εθνική επικράτεια, παρέχουν στον κάτοχο της άδειας και σε εντεταλμένους από αυτόν τρίτους τη δυνατότητα να πραγματοποιούν και να θέτουν σε εφαρμογή προσφορές για τη σύναψη συμβάσεων και σε άλλα κράτη μέλη χωρίς να απαιτούνται πρόσθετες εθνικές άδειες;